
Ministru kabineta sēdes protokollēmums

Informatīvais ziņojums "Veselības darbaspēka attīstības stratēģija līdz 2029.gadam"

· 1. Pieņemt zināšanai iesniegto informatīvo ziņojumu. 
· 2. Veselības ministrijai, lai izvērtētu informatīvā ziņojuma 1.pielikuma 3.3. un 4.2.uzdevuma,  2.pielikuma 4.2. uzdevuma un 3.pielikuma 1.2., 1.6., 2.3. un 4.2. uzdevumu īstenošanai papildu nepieciešamo valsts budžeta finansējuma apjomu, izstrādāt un iesniegt  Ministru kabinetā  informatīvos ziņojumus šādos termiņos:
· 2.1. līdz 2024.gada 6.augustam  - informatīvo ziņojumu par obligātā satura īstenošanu ārstniecības personu tālākizglītībā (informatīvā ziņojuma 2.pielikuma 4.2.uzdevums);
· 2.2. līdz 2025.gada 1.jūnijam informatīvo ziņojumu par  efektīvas ziņošanas un palīdzības sistēmas izveidi no vardarbības cietušajām ārstniecības personām darba vietā (informatīvā ziņojuma 3.pielikuma 4.2. uzdevums);
· 2.3. līdz 2026.gada 1.jūnijam - informatīvo ziņojumu par kompleksu pasākumu īstenošanu primārās veselības aprūpes komandas attīstībai (informatīvā ziņojuma 1.pielikuma 3.3. uzdevums);
· 2.4. līdz 2027.gada 1.jūnijam  - informatīvo ziņojumu par elastīga darba laika plānošanas principu un rekomendāciju ieviešanu darba vides apstākļu uzlabošanai un 3 maiņu darbu ieviešanu māsu darbā (informatīvā ziņojuma 3.pielikuma 1.2. un 1.6. uzdevums);
· 2.5. līdz  2028.gada 1.jūnijam - informatīvo ziņojumu par pakalpojumu apmaksas sistēmas (tarifi) pilnveidošanu, paredzot, ka  pakalpojumu plānošana un apmaksa  tiek veikta saskaņā ar vadlīnijām kvalitatīvam veselības aprūpes pakalpojumam, tajā skaitā nepieciešamajiem cilvēkresursiem (atbilstoša skaita nodrošināšanai) (informatīvā ziņojuma 1.pielikuma 4.2. uzdevums);
· 2.6. līdz 2028.gada 1.jūnijam  - informatīvo ziņojumu par veselības aprūpes apdrošināšanas nodrošināšanu ārstniecības personām ārstniecības iestāžu cilvēkresursu attīstības stratēģijās noteiktajā kārtībā un apjomā (informatīvā ziņojuma 3.pielikuma 2.3. uzdevums).
· 3. Jautājums par papildu valsts budžeta līdzekļu piešķiršanu 2025.gadam un turpmāk ik gadu skatāms Ministru kabinetā likumprojekta par valsts budžetu kārtējam gadam un vidēja termiņa budžeta ietvaru sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. Ja likumprojekta par valsts budžetu kārtējam gadam un vidēja termiņa budžeta ietvaru sagatavošanas procesā papildu valsts budžeta finansējums informatīvajā ziņojumā paredzēto pasākumu īstenošanai netiek piešķirts vai tiek piešķirts daļēji, tad atbildīgās ministrijas nodrošina, ka tiek īstenoti tie informatīvajā ziņojumā paredzētie pasākumi, kurus kārtējā gadā var nodrošināt piešķirto valsts budžeta līdzekļu ietvaros.

